Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 520

2. A szakmai vizsga részei 2.1. Írásbeli vizsgarész Az írásbeli vizsgarészen a szakképesítésért felelős miniszter által kiadott írásbeli tétel(ek) alapján az ismeretkör egészét átfogó összetett feladatot kell megoldani. Gépírás A) Tízperces másolás 10 perc alatt legalább 2300 leütés terjedelmű szöveg másolása nyomtatott szövegről, sortartással. Javítószerkezetes írógépen, valamint számítógépen a jelölt a hibáit gépi úton kijavíthatja. Ezenkívül semmiféle javítóeszközt nem lehet használni. A hibahatár: — javítószerkezet nélküli gépen a leütésszámhoz viszonyított 6 ezrelék, — javítószerkezetes gépen, illetve számítógépen a leütésszámhoz viszonyított 4 ezrelék. B) Hivatalos levél készítése Egy hivatalos levél elkészítése gépírással, szabvány szerint, adatokból, gyorsírási diktátum szó szerinti áttétele alapján. 2000/84. szám A levél adatait időmérés nélkül, szövegét kb. 3 perces, percenként 200 szótagos sebességgel kell gyorsírásba diktálni. A levél áttételi ideje: 50 perc. Hibahatár: a szótagszámhoz viszonyított 3%. A levél készítésekor a jelöltek helyesírási szótárt (A magyar helyesírás szabályai vagy a Helyesírási tanácsadó szótár) használhatnak. Bármely részfeladat elégtelen teljesítése esetén a tantárgy minősítése elégtelen. Gyorsírás A) Ötperces, percenként 300 szótagos sebességű diktátum gyorsírással történő leírása és nyomtatott formában történő áttétele írógéppel vagy számítógéppel. Hibahatár: a szótagszámhoz viszonyított 3 százalék. Az áttétel időtartama: 90 perc. B) Tízperces, percenként 250 szótagos sebességű közepes nehézségű, jegyzőkönyvi anyagot tartalmazó szöveg sztenografálása; formába öntött, kb. 70%-os hiteles kivonata gépi áttétellel. A megoldás időtartama: 175 perc. Bármely részfeladat elégtelen teljesítése esetén a tantárgy minősítése elégtelen. A jegyzőkönyv-vezetési dolgozatok értékelése Az elbírálás legfőbb szempontja, hogy a jegyzőkönyv mennyiben volna felhasználható a gyakorlati életben, mégpedig tartalmi, fogalmazási-helyesírási és szerkesztési-formai szempontból.

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes